Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 289/14/2202	Galanta, 29.5.2014
EEČ : 2-17-176-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci bol rozsudkom Okresného súdu v XXXXX č. k. XXXXX zo dňa 25.8.2009, ktorý nadobudol právoplatnosť dňom 24.9.2009 zaviazaný prispievať na výživu svojho maloletého dieťaťa XXXXX, nar. XXXXX, ktoré bolo zverené do výchovy a opatery matky XXXXX, nar. XXXXX, trvale bytom XXXXX, XXXXX, mesačne sumou 100,- Eur, počnúc od 1.10.2008, vždy do 15. dňa toho ktorého mesiaca vopred k rukám matky XXXXX a hoci ako rodič dieťaťa bez ohľadu na svoje schopnosti, možnosti a majetkové pomery bol povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na zaopatrené neplnoleté dieťa alebo na nezaopatrené dieťa mesačne čiastkou 25,99 Eur platnou od 1.7.2011, mesačne čiastkou 26,64 Eur platnou od 1.7.2012 a mesačne čiastkou 27,13 Eur platnou od 1.7.2013 podľa § 2 písmeno c) zákona NR SR č. 601/2003 Z. z. o životnom minime a o zmene a doplnení niektorých zákonov, svoju vyživovaciu povinnosť si však v období od 01.04.2012 až do mesiaca marec v Ústave na výkon trestu odňatia slobody a v Ústave na výkon väzby v Leopoldove neplnil, pričom na príslušné oddelenie ústavu nepredložil žiadne doklady, na ktorých by sa zrážky na výživné realizovali, čím mu vznikol na bežnom výživnom nedoplatok vo výške 668,95 Eur

lebo zanikla trestnosť činu

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru XXXXX sp. zn. ORP-XXXXX zo dňa 2.4.2014 bolo podľa § 199 ods. 1 Tr. por. začaté trestné stíhanie a súčasne § 206 ods. 1 Tr. por. vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Tr. zák., § 138 písm. b) Tr. zák. na tom skutkovom základe, ako je uvedené vo výrokovej časti uznesenia. 
               Počas vyšetrovania boli vo veci vypočutí: obvinený XXXXX  a  svedkyňa - poškodená XXXXX.   
 
              Obvinený vo svojej výpovedi uviedol, že je pravdou, že na svojho syna XXXXX neplatil výživné tak, ako mu to bolo kladené za vinu uznesením o vznesení obvinenia. Dňa 28.5.2014 predložil doklad o zaplatení zameškaného výživného v sume 627 Eur. Ďalej obvinený uviedol, že v mesiaci apríl 2014 predložil ekonomickému oddeleniu ústavu na výkon trestu potrebné doklady na jeho syna, aby mu mohli strhávať z jeho platu výživné. Má vedomosť  o tom, že za mesiac apríl 2014 mu už strhli z výplaty zrážku a túto poslali poškodenej XXXXX.  

	Svedkyňa - poškodená XXXXX vo svojej výpovedi potvrdila neplnenie výživného obvineným.  Zároveň uviedla, že na maloletého XXXXX XXXXX neplnenie výživného obvineným nemalo trvalo nepriaznivé následky.  Poškodená dňa 28.5.2014 potvrdila skutočnosti uvádzané obvineným s tým, že obvinený nemá žiadne zameškané výživné.  

	Do vyšetrovacieho spisu bola zabezpečená fotokópia dokladu o zaplatení  zameškaného výživného z 26.5.2014 v sume 627 Eur. 

              Prečinu zanedbania povinnej výživy podľa § 207 odsek 1, ods. 3 písm. b), Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a čin spácha závažnejším spôsobom konania - po dlhší čas. 

                Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

                Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
                Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 ods. 1 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  Vykonaným dokazovaním bolo zistené a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho syna XXXXX trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
               Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor